钦定古今图书集成/明伦汇编/闺媛典/第037卷 > 皇清一 > 冒襄妻苏氏
## 钦定古今图书集成/明伦汇编/闺媛典/第037卷 > 皇清一 > 冒襄妻苏氏

按《扬州府志》：“苏氏，如皋人。司李冒襄妻，而嘉穗丹书之母也。既归，冒事舅宪副公及姑马恭人、王舅奉直公及祖姑宗太宜人，皆恭谨，能得其欢心。氏先举一子，名兖。一日，马病笃，襄与苏氏急祷于神，请以幼子代。无何，兖殇，马病笃，氏未敢以哭子之声闻于姑，人称其孝。襄负清流之望，每喜交天下豪杰，又性好施” 予，每苦不给，氏脱簪珥以助之，无怨色。氏夙有足疾，不良于行，卒之日，犹盘躄马恭人前问寝膳，忽痰发，仆阶下而死。